**Bod č. 10**

**MESTSKÉ ZASTUPITEĹSTVO V STUPAVE**

Materiál na rokovanie

Mestského zastupiteľstva v Stupave

dňa 23. 03. 2017

**Informácia o podaných projektoch Mesta Stupava za roky 2015 - 2016**

**Predkladateľ**: **Materiál obsahuje**: 1. návrh uznesenia

JUDr. Tomáš Muroň, v.r. 2. dôvodovú správu

prednosta MsÚ 3. príloha č. 1 – informácia

 o podaných projektoch

**Zodpovedná:**

Mgr. Zuzana Lovíšková, v.r.

vedúca odd. všeobecnej a vnútornej správy

**Spracovateľka:**

Mgr. Zuzana Lovíšková , v.r.

vedúca odd. všeobecnej a vnútornej správy

**Návrh uznesenia:**

Mestské zastupiteľstvo v Stupave :

B e r i e n a  v e d o m i e

Informáciu o podaných projektoch Mesta Stupava za roky 2015 - 2016

**Dôvodová správa**

Uchádzanie sa o financie zo štrukturálnych fondov Európskej únie a dotácie zo štátnych dotačných štruktúr a  súkromných  organizácií patrí medzi prioritné ciele samosprávy. Mesto Stupava bez externých zdrojov nedokáže plniť potreby obyvateľov a zabezpečiť rozvoj mesta.

Bratislavský kraj má z dôvodu ekonomickej rozvinutosti dlhodobo obmedzené možnosti  čerpania nenávratných finančných prostriedkov (NFP) z fondov Európskej únie na rozvojové aktivity. Rozpočtové obdobie, v ktorom sa momentálne nachádzame, je poslednou možnosťou na získanie NFP zo štrukturálnych fondov. Mesto Stupava ich môže čerpať len v troch základných oblastiach: školstvo, sociálna oblasť a doprava.

V rámci školstva je možné získať financie len na zvyšovanie kapacity v materských školách, modernizáciu odborných učební chémie, biológie a informatiky. V sociálnej oblasti je mesto Stupava oprávnené podať žiadosť len na vybudovanie krízového centra pre týrané ženy a detské jasle. V oblasti dopravy ide o projekty vybudovania prestupného terminálu malého rozsahu a modernizáciu zastávok.

Ďalšou vhodnou príležitosťou na získanie financií zo štrukturálnych fondov je program INTERREG – cezhraničná spolupráca Slovenska a Rakúska, zameraná na environmentálnu výchovu. Program ponúka možnosť komplexnej revitalizácie parku v bezprostrednom okolí stupavského kaštieľa.

Dotácie zo štátnych a súkromných zdrojov sú podmieňované rôznou výškou spolufinancovania, nezriedka až do výšky 50 %. Je preto potrebné zabezpečovať v rozpočte mesta rezervu na dofinancovanie projektov z vlastných zdrojov.

Roky 2015 a 2016 boli pre naše mesto veľmi priaznivými rokmi v oblasti rozvojových aktivít. Mestu Stupava sa podarilo získať z externých zdrojov formou štátnych dotácií, príspevkov, sponzorských darov. Z týchto zdrojov sa podarilo realizovať nadstavbu materskej školy Janka Kráľa, vybudovanie osemtriednej modulovej školy, vybudovanie multifunkčného ihriska, revitalizáciu Malého parku.

Mesto Stupava spolu so svojimi organizáciami využíva akúkoľvek príležitosť na to, aby sa uchádzalo o granty a odľahčilo tým mestský rozpočet. Mesto Stupava sa v rokoch 2015 – 2016 zapojilo do 23 projektov, z toho v dvanástich prípadoch bolo mesto úspešné, v ôsmich prípadoch bolo mesto neúspešné pre nedostatok finančných zdrojov a v troch prípadoch mesto zatiaľ nemá informáciu o tom, či bude úspešným žiadateľom. Mestské kultúrne a informačné centrum sa v rokoch 2015 – 2016 zapojilo do 11 projektov, z toho v troch prípadoch bolo MKIC úspešné, v piatich prípadoch bolo MKIC neúspešné pre nedostatok finančných zdrojov a v troch prípadoch MKIC zatiaľ nemá informáciu o tom, či bude úspešným žiadateľom. V tejto aktivite Mesto Stupava spolu so svojimi organizáciami plánuje pokračovať aj v roku 2017 a v týchto dňoch sa pracuje na podaní ďalších projektov, ktoré by prispeli k rozvoju mesta.